**Referat fra møte i faggruppen for den kollektive oppreisningen**

**Tid:** 4. mars klokken 16 til 17

**Sted:** Digitalt på Teams

**Til stede**: May-Lill Ljosdal, Lillan Støen, Sergej Munkvold, Ingvild Larsen, Elin Maria Brattebø, Nils Johnny Nilsen, Monica Karlsen og Ingvild Larsen

Til stede fra Kulturdirektoratet: Gro Wærstad og Sissel Aune.

Møtet gikk en halvtime utover den berammede tidsrammen, og Sergej Munkvold og Lillan Støen forlot møtet etter ordinær tid klokken 17.

**Sak 1 Forslag til medvirkning i tilskuddsforvaltningen i Kulturdirektoratet**

22. februar sendte Kulturdirektoratet ut et forslag til medvirkning i forvaltning av den kollektive oppreisningen.

I notatet la Kulturdirektoratet frem to alternativer for medvirkning som faggruppen skulle ta stilling til. Forslagene inneholder bare rammeverket for medvirkning, selve strukturen og rammeverket skal utarbeides sammen med faggruppen.

Faggruppen drøftet forslagene, og ga sine første innspill på notatet. Ingen i gruppen støttet Alternativ 1 i Kulturdirektoratets forslag, og innvendingen var blant annet at det er nødvendig å kunne lese søknadene for å kunne innta et begrunnet standpunkt.

Noen i gruppen ga tilbakemelding på at det beste alternativer så ut til å være en mellomløsning mellom alternativ 1 og 2, mens andre medlemmer vurderte forslag 2 med opprettelse av et vurderingsutvalg som det beste forslaget for å sikre en reell medvirkning.

Faggruppen drøftet også forventet tidsbruk med hensyn til de to forslagene. Faggruppen var usikker på hvor lang tid det ville ta å lese og ta stilling til søknader, og hvorvidt de nåværende gruppemedlemmene ville ha kapasitet til å delta ved en økt tidsbruk.

Medlemmene fra Taternes landsforening understreket også at deres prinsipielle standpunkt er at den kollektive oppreisningen må tilbakeføres til folkegruppen.

**Oppfølging**

Det ble enighet mellom Kulturdirektoratet og faggruppen om at Monica Karlsen tar ansvar for å organisere interne møter i gruppen for videre arbeid, og at det settes opp et møte med Kulturdirektoratet når faggruppen har tatt endelig stilling til forslaget.

Den foreløpige konklusjonen er at faggruppen vil at Kulturdirektoratet skal legge frem et nytt forslag til en mellomløsning for medvirkningsstruktur.

**Sak 2. Kommunikasjon til romanifolket/taterne om endringer av forvaltningen av den kollektive oppreisningen.**

I saksutsendelsen ble faggruppen bedt om å forberede innspill til hvordan folkegruppen vil respondere på økt medvirkning, og Kulturdirektoratet ønsket også tilbakemelding på om det var forhold vi burde være særlig oppmerksomme på.